এ সম্পর্কে নাম প্রকাশে অনিচ্ছুক সোস্যাল ইসলামী ব্যাংকের একজন পরিচালক জানান, এসআইবিএলের পর্ষদে স্থান পেতে অনেকেই আগ্রহী। ইতোমধ্যে চট্টগ্রামের বৃহৎ ব্যবসায়ী গ্রুপ এস আলম তিন শতাংশ ও কেডিএস গ্রুপ পাঁচ শতাংশ শেয়ার ক্রয় করেছে। তবে বিদ্যমান পর্ষদ সদস্যদের পদ শূন্য না থাকার কারণে তাদের পক্ষে এখনই পর্ষদে স্থান পাওয়া সম্ভব হচ্ছে না। তাছাড়া এজন্য নিয়ন্ত্রক সংস্থা ও এসআইবিএলের পর্ষদের অনুমোদনের প্রয়োজন হবে। তাই চাইলেই তাদের পক্ষে পর্ষদে জায়গা করে নেওয়া সম্ভব হবে না।